Paterna formalitza el contracte de les falles municipals 2019
19/06/2018

# Paterna formalitza el contracte de les falles municipals 2019

[![Paterna formalitza el contracte de les falles municipals 2019](/images/noticias/2018/06/firma-fallas-gr.jpg)](/images/noticias/2018/06/firma-fallas-gr.jpg)

19.06.2018

Els dissenys de les falles han sigut triats pels propis paterners del municipi a través d'una votació popular en la qual han participat més d'1.700 veïns i veïnes

La Junta Local Fallera ha signat el contracte dels monuments fallers municipals que durant les pròximes falles 2019 presidiran la plaça de l'Ajuntament de Paterna.

El President de la JLF, Goyo Buendía, acompanyat de l'Alcalde de Paterna, Juan Antonio Sagredo, la Tenienta d'Alcalde, Eva Pérez i la regidora de Tradicions, Cultura i Foc, Paqui Periche ha sigut l'encarregat de formalitzar l'encàrrec de les falles municipals als artistes fallers Miguel Ángel Royo Ferrandis, encarregat del monument major i els artistes Paco i David que dissenyaran la falla infantil.

Un any més, els dissenys de les falles han sigut triats pels propis veïns i veïnes del municipi a través d'una votació popular en la qual han participat més d'1.700 paterners.

Amb un total de 499 vots, el “_Bateig valencià_” de l'artista faller Miguel Ángel Royo Ferrandis, va anar el disseny més votat com a monument major, amb un projecte que recrea l'escena d'un bateig amb els fallers i falleres com a protagonistas

Per la seua banda, amb 457 vots, “_La Foto_” de Paco i David s'ha alçat com el disseny guanyador de la Falla Infantil, una divertida proposta que resulta una sàtira de les fotos familiars, composta per 15 figures que representen als diferents membres d'un mateix clan.